
REPUBLIKA HRVATSKA
KRAPINSKO ZAGORSKA ŽUPANIJA
       OPĆINA VELIKO TRGOVIŠĆE
    JEDINSTVENI UPRAVNI ODJEL
KLASA: UP/I-112-01/26-01/2
URBROJ: 2140-30-01/05-26-1 
Veliko Trgovišće, 09.09.2026. g.

	Na temelju članka 5. stavak 1. i 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08., 61/11., 4/18. i 112/19. 17/25.– u nastavku teksta: ZSN)  u postupku prijma u službu na određeno vrijeme putem javnog natječaja, pročelnica Jedinstvenog upravnog odjela  po službenoj dužnosti donosi

R J E Š E N J E 
o prijmu u službu

1. [bookmark: _Hlk205464322][bookmark: _Hlk205543046]KAROLINA ŠLOGAR iz Pregrade, Augusta Cesarca 10, OIB: 85388379682, diplomirana ekonomistica sa  osamnaest godina, devet mjeseci i šesnaest dana ukupnog radnog staža, od toga  dvanaest godina, devet mjeseci i dvadesetjedan dan radnog iskustva  na odgovarajućim poslovima, bez položenog državnog stručnog ispita, prima se u službu na određeno vrijeme radi zamjene duže odsutne službenice u Jedinstveni upravni odjel općine Veliko Trgovišće, na radno mjesto Višeg stručnog suradnika za financije i računovodstvo.
2. Imenovanoj se utvrđuje probni rad u trajanju od dva mjeseca.
3. Imenovana je dužna položiti državni ispit II razine u roku od godine dana od prijma u službu, a u protivnom joj prestaje služba  istekom posljednjeg dana roka za polaganje stručnog ispita.
4. Raspored na radno mjesto, datum početka rada, vrijeme trajanja službe, trajanje probnog rada, rok za polaganje državnog stručnog ispita i podaci o plaći  biti će utvrđeni rješenjem o rasporedu na radno mjesto, po izvršnosti ovog rješenja. 

O b r a z l o ž e n j e

  	Pročelnica Jedinstvenog upravnog odjela općine Veliko Trgovišće raspisala je natječaj za prijam u službu na određeno vrijeme na radno mjesto Višeg stručnog suradnika za financije i računovodstvo.
Natječaj je objavljen  u Narodnim novinama broj 88/2026 od 12.08.2026.g., a rok za podnošenje prijave  bio je 20.08.2026.g.
U natječaju je bilo istaknuto da kandidati pored općih uvjeta za prijam u službu, propisanih člankom   12. ZSN-   moraju ispunjavati i sljedeće posebne uvjete:
· Završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij  ekonomije,
· najmanje  jedna godina  radnog iskustva na odgovarajućim poslovima, 
· položen državni ispit II razine,
· poznavanje rada na PC,
· položen vozački ispit «B» kategorije.
 	Isto tako, bilo je istaknuto da se na  natječaj može prijaviti i  u službu biti primljena osoba koja nema položen državni stručni ispit ali ga je dužna položiti u roku od godine dana od dana prijma u službu, da u službu ne može biti primljena osoba kod koje postoje zapreke prijma u službu propisane člancima 15. i 16. ZSN.

Uz osobno potpisanu prijavu na javni natječaj bilo je potrebno  priložiti:
– životopis
– dokaz o državljanstvu  
– dokaz o stručnoj spremi  
– dokaz o položenome državnom ispitu II razine 
– dokaz o radnom stažu  
– dokaz o radnom iskustvu od najmanje 1 godine na odgovarajućim poslovima   
– izvornik uvjerenja da se protiv kandidata ne vodi kazneni postupak  
– osobno potpisanu izjavu kandidata u izvorniku o nepostojanju zapreka iz čl. 15. i 16. ZSN,
– dokaz o poznavanju rada na računalu, te naznaka da je kandidat koji ima pravo prednosti kod prijma u službu prema posebnom zakonu, dužan  u prijavi pozvati se na to pravo i ima prednost u odnosu na ostale kandidate samo pod jednakim uvjetima, da je uredna prijava ona prijava koja sadrži sve podatke i  priloge navedene u natječaju.
Sukladno članku 20. ZSN, u vezi s člankom 29.  st. 3. istog zakona, imenovano je Povjerenstvo za provedbu natječaja, koje je utvrdilo da je po objavljenom natječaju zaprimljeno tri prijave koje su bile pravodobne, uredne i ispunjavale su formalne uvjete natječaja  a podnositelji su stekli status kandidata.
Javnom objavom na web stranici  i oglasnoj ploči Općine, sukladno članku 19.st.7.ZSN, objavljeno je vrijeme i mjesto prethodne provjere znanja i sposobnosti.   
Podnositelji  prijave koji  su stekli status kandidata o istome su obaviješteni  i elektroničkom poštom. Nakon pisanog testiranja i intervjua, Povjerenstvo za provedbu natječaja pročelnici JUO dostavilo je izvješće o provedenom postupku. 
Na temelju uvida u natječajnu dokumentaciju i izvješće Povjerenstva, za prijam u službu izabrana je Karolina Šlogar, budući da ispunjava opće i posebne uvjete natječaja te je zadovoljila sa najvećim brojem bodova na pisanom i usmenom testiranju znanja i sposobnosti.
Imenovana  je diplomirana ekonomistica,  s  osamnaest godina, devet mjeseci i šesnaest dana ukupnog radnog staža, od toga  12 godina, 9 mjeseci i 21 dan radnog iskustva  na odgovarajućim poslovima,   bez položenog državnog ispita II razine te joj se  utvrđuje sukladno članku 14.  ZSN   obveza polaganja državnog ispita  II razine u roku od godine dana od dana prijma u službu.        
Probni rad u trajanju od dva mjeseca utvrđen je sukladno članku 26.ZSN.
Sukladno članku 27. ZSN raspored na radno mjesto, datum početka rada i podaci o plaći biti će utvrđeni rješenjem o rasporedu po izvršnosti ovog rješenja.
Slijedom svega naprijed iznijetog valjalo je riješiti kao u izreci.

UPUTA O PRAVNOM LIJEKU:
Protiv ovog rješenja kandidat koji nije primljen u službu može izjaviti žalbu Općinskom načelniku općine Veliko Trgovišće u roku od 15 dana od dana dostave rješenja.
Žalba se predaje pročelnici Jedinstvenog upravnog odjela neposredno, putem pošte ili se izjavljuje na zapisnik.

                                                                                                                       PROČELNICA
JEDINSTVENOG UPRAVNOG ODJELA
Petra Lovrečić Lončar   
	


							
DOSTAVITI:

1. KAROLINA ŠLOGAR, Augusta Cesarca 10, 49218 Pregrada
2. Kandidati prijavljeni na natječaj – svima,
3. Evidencija, ovdje
4. Arhiva, ovdje

